Sevilla FC
Sevilla Fútbol Club je profesionalni nogometni klub iz Seville, Španija. Takmiči se u La Ligi. Jedan je od najstarijih nogometnih klubova u Španiji. Klub je osnovan 25. januara 1890. godine. Prvi predsjednik kluba je bio Edward Farquharson Johnston. Nekoliko godina kasnije, 14. oktobra 1905. godine klub je registrovan u upravnim organima Seville, pod predsjedavanjem José Luis Gallegos Arnosa. Sevilla je najuspješniji nogometni klub iz Andaluzije. Osvojila je špansku ligu u sezoni 1945-46, pet puta španski kup (1935, 1939, 1948, 2007 i 2010) i španski superkup (2007). Četiri puta je osvajala Evropsku ligu ili Kup UEFA (2006, 2007, 2014 and 2015). Također ima i jedan trofej UEFA Superkupa. Najveći rival kluba je Real Betis sa kojim igra seviljski derbi. Njegov rezervni tim je Sevilla Atlético, osnovan 1958. godine. Takmiči se u drugoj ligi. Sevilla domaće utakmice igra na stadionu Ramón Sánchez Pizjuán, koji se nalazi u naselju Nervión.